**Pielikums Nr.1**

Ventspils novada domes priekšsēdētāja

2023. gada 26. jūnija rīkojumam Nr.85- p

**NEKUSTAMĀ ĪPAŠUMA “SVARIŅI”, ZIRU PAGASTĀ, ATSAVINĀŠANAS, PĀRDODOT PAR BRĪVU CENU,**

**N O T E I K U M I**

**1. Vispārīgie noteikumi**

* 1. Nekustamā īpašuma atsavināšanas noteikumi (turpmāk – Noteikumi) izstrādāti, pamatojoties uz likuma "Par pašvaldībām" 14.panta pirmās daļas 2.punktu, Publiskas personas mantas atsavināšanas likumu un saskaņā ar citiem pašvaldības mantas atsavināšanu regulējošiem normatīvajiem aktiem, un nosaka kārtību, kādā veicama Ventspils novada pašvaldībai piederoša nekustamā īpašuma “Svariņi”, kadastra Nr. 98900010004, Ziru pagastā, (turpmāk tekstā – Īpašums) atsavināšana.
  2. Atsavināšanas, pārdodot par brīvu cenu, organizētājs – Ventspils novada pašvaldība (reģ.Nr.9000052035).
  3. Atsavināšanu, pārdodot par brīvu cenu, rīko Ventspils novada domes Pašvaldības dzīvojamo māju privatizācijas un mantas atsavināšanas komisija (turpmāk – Komisija).
  4. Īpašuma atsavināšanas veids – **pārdodot par brīvu cenu**.
  5. Īpašuma nosacītā cena: **1600** **EUR** (viens tūkstotis seši simti *euro*).
  6. Maksāšanas līdzekļi par atsavināmo Īpašumu ir *euro* (100 % apmērā).
  7. Sludinājums par Īpašuma atsavināšanu publicējams Ventspils novada domes informatīvajā izdevumā „Ventspils Novadnieks” un internetā Ventspils novada pašvaldības portālā: [www.ventspilsnovads.lv](http://www.ventspilsnovads.lv).
  8. Ar noteikumiem un citiem dokumentiem, kas attiecas uz atsavināmo Īpašumu, pretendenti var iepazīties Ventspils novada pašvaldības Apmeklētāju pieņemšanas centrā – Ventspilī, Skolas ielā 4, 1.stāvā, Ziru pagasta pārvaldē – adrese: "Saulgrieži", Ziras, Ziru pagasts, Ventspils novads, un internetā Ventspils novada pašvaldības portālā: [www.ventspilsnovads.lv](http://www.ventspilsnovads.lv).

1. **Īpašuma raksturojums**
   1. Izsolāmais Īpašums: “Svariņi”, kadastra numurs 98900010004, Zirās, Ziru pag., Ventspils nov., Īpašuma tiesības nostiprinātas Ziru pagasta zemesgrāmatas nodalījumā Nr. 100000477456 uz Ventspils novada pašvaldības vārda.
   2. Īpašuma sastāvs: zemes vienība ar kadastra apzīmējumu 98900010170, platība 0,0659 ha (659 m2) un būve ar kadastra apzīmējumu 98900010220007 (svaru ēka).
   3. Īpašums nav nevienam iznomāts, izīrēts vai apgrūtināts ar citām lietu tiesībām.
   4. Zemesgabalam ir noteikti apgrūtinājumi:

* ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0339 ha;
* ceļa servitūta teritorija – 0,0084 ha;
* Vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,0659 ha.
  1. Nekustamā īpašuma lietošanas mērķis: *Lauksaimniecības rakstura uzņēmumu apbūve* (NĪLM kods 1103).
  2. Atbilstoši Ventspils novada teritorijas plānojumam, zemesgabals atrodas Ziru pagastā Ziru ciema teritorijā, zonējumā – *Rūpnieciskās apbūves teritorija* (R).

2.7. Pirmpirkuma tiesības - nav.

2.8. Saņemt papildus informāciju par izsolāmo Īpašumu, kā arī vienoties par apskates laiku darbadienās, iepriekš piezvanot, Ziru pagasta pārvaldes vadītājai (tālrunis – 26415330, e-pasts: [ziras@ventspilsnd.lv](mailto:ziras@ventspilsnd.lv)).

1. **Pieteikuma iesniegšana un reģistrēšana**
   1. Atsavinātā pašvaldības nekustamās mantas pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā izsolāmo Īpašumu.
   2. Pieteikumu ([Noteikumu pielikums](http://www.jpd.gov.lv/docs/d02/l/d020798.htm#i1#i1) Nr.1) pieņemšanu un reģistrāciju Komisija uzsāk nākamajā darba dienā pēc Noteikumu 1.7.punktā norādītā paziņojuma pirmās publikācijas dienas. Iesniedzot parakstīto pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmo nekustamo mantu, pirkuma tiesību iegūšanas gadījumā samaksājot nosacīto cenu par atsavināmo Īpašumu un noslēdzot ar tā atsavinātāju pirkuma līgumu saskaņā ar Noteikumiem.

3.3. Pieteikums iesniedzams: personīgi Komisijai darba dienās(pirmdienās – no plkst.08:00-12:00 un no plkst.13:00-18:00; otrdienās, trešdienās, ceturtdienās – no plkst.08:00-12:00 un no plkst.13:00-17:00; piektdienās – no plkst.08:00-12:00 un no plkst.13:00-16:00) Ventspils novada pašvaldības Nekustamo īpašumu nodaļā – **Skolas ielā 4, Ventspilī, 5.kabinetā** (kontaktpersona: Gita Horste, tālrunis – **25749170;** e-pasta adrese: [gita.horste@ventspilsnd.lv](mailto:gita.horste@ventspilsnd.lv)), pievienojot Noteikumu 3.4.punktā norādītos dokumentus.

3.4. Pieteikumam pievienojami šādi dokumenti:

3.4.1. fiziskai personai, reģistrēšanās brīdī uzrādot pasi vai personas apliecību (identifikācijas karti) – pārstāvja (pilnvarotās personas) tiesības rīkoties tās vārdā apliecinošs dokuments, ja pieteikuma iesniedzējs nav Īpašuma pircējs;

3.4.2. juridiskai personai – juridiskās personas pārstāvja (pilnvarotās personas), kurš reģistrējoties uzrāda pasi vai personas apliecību (identifikācijas karti), tiesības rīkoties uzņēmuma vārdā apliecinošs dokuments vai tā atvasinājums, ja šīs tiesības jau nepastāv uz likumu pamata vai nav noteiktas juridiskas personas statūtos vai citos tās darbību regulējošos aktos;

3.5. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.

* 1. Dokumenti, kuri iesniegti Komisijai, netiek atdoti.
  2. Pieteikums netiek pieņemts un uzskatāms par neiesniegtu, bet to iesniegušo personu neiekļauj vai izslēdz no Īpašuma pircēju pretendentu reģistra, ja:
     1. nav vēl iestājies pieteikuma iesniegšanas termiņš;
     2. nav iesniegti vai uzrādīti visi Noteikumu 3.4..punktā minētie dokumenti;
     3. tiek konstatēts, ka sniegtās ziņas, kuras Komisija ir tiesīga pārbaudīt, nav patiesas vai citos gadījumos, kad iesniegtie dokumenti neatbilst Noteikumu prasībām;
     4. pret pieteikumu iesniegušo personu ir uzsākts maksātnespējas process;
     5. iestājušies citi Noteikumos paredzētie apstākļi.
  3. Komisija, veicot reģistrāciju un pārbaudījusi iesniegtos dokumentus, sastāda reģistru, iekļaujot tajā šādas ziņas par pretendentu, kas izpildījis Noteikumu 3.4.punktā paredzētās prasības un uz kuru nav attiecināmi Noteikumu 3.7.punkta noteiktie ierobežojumi:
     1. reģistrēšanās datumu un laiku;
     2. fiziskajai personai (un tās pilnvarotai personai) – vārdu, uzvārdu, personas kodu un deklarētās dzīves vietas adresi;
     3. juridiskai personai – nosaukumu, reģistrācijas numuru, juridisko adresi un pārstāvja amatu, vārdu, uzvārdu;
     4. dokumentus, kādi pievienoti iesniegtajam pieteikumam.
  4. Reģistrētajai personai Komisija izsniedz izziņu norēķinam par atsavināmo nekustamo īpašumu (turpmāk – Izziņa), kas tiek pārdots par brīvu cenu (Noteikumu pielikums Nr.2).

1. **Samaksas kārtība**

* 1. Atsavināmā Īpašuma pirkuma tiesības iegūst persona, kura pirmā iesniegusi pieteikumu un tikusi reģistrēta Noteikumos paredzētajā kārtībā.
  2. Īpašuma, par kura pirkumu persona iesniegusi pieteikumu, Noteikumu 1.5.punktā, minētā summa ne vēlāk kā nākamās darba dienas laikā no Izziņas saņemšanas dienas ir jāsamaksā Ventspils novada pašvaldībai (reģistrācijas Nr.90000052035), veicot pārskaitījumu norēķinu kontā Nr.LV04HABA0551025783903 (AS„Swedbank”; SWIFT kods: HABALV22) un jāiesniedz Komisijai maksājumu apliecinošs dokuments.
  3. Ja Noteikumu 4.2.punktā noteiktajā termiņā nav veikta atsavināmā Īpašuma nosacītās cenas samaksa pilnā apmērā, un, ja Komisijai nav iesniegts maksājumu apliecinošs dokuments, uzskatāms, ka atsavināmās nekustamās mantas pirkuma tiesības ieguvusī persona atsakās no Īpašuma pirkuma tiesībām. Šādā gadījumā šīs personas pieteikums atzīstams par neiesniegtu, par ko lēmumu pieņem Komisija un paziņo attiecīgajam Īpašuma pirkuma pretendentam, un jau iemaksātā pirkuma summa atmaksājama ar pārskaitījumu pieteikumā norādītajā kontā, bet Komisija turpina Īpašuma atsavināšanas procesu atbilstoši Noteikumiem. Komisija arī piemēro šo punktu, rīkojoties tajā paredzētajā kārtībā, ja pircējs ar Ventspils novada pašvaldību nav noslēdzis Īpašuma pirkuma līgumu Noteikumu 5.3.punktā noteiktajā termiņā.
  4. Personai, kura zaudējusi tiesības iegūt īpašumā atsavināmo nekustamo mantu, nav tiesību atkārtoti iesniegt pieteikumu par tā paša Īpašuma, kura atsavināšanas procesā izdarītā Noteikumu pārkāpuma rezultātā iestājies šo tiesību zudums, pirkumu par brīvu cenu.

1. **Atsavināšanas protokola un rezultātu apstiprināšanas kārtība,**

**pirkuma līguma noslēgšana**

* 1. Atsavināšanas protokolu Komisija apstiprina ne vēlāk kā 7 (septiņu) dienu laikā pēc maksājuma apliecinoša dokumenta saņemšanas.
  2. Atsavināšanas rezultātus 7 (septiņu) dienu laikā pēc samaksas veikšanas un to apliecinoša dokumenta saņemšanas apstiprina Ventspils novada domes priekšsēdētājs, par ko paziņo nekustamās mantas pircējam.
  3. Īpašuma pircējs 2 (divu) nedēļu laikā pēc atsavināšanas rezultātu apstiprināšanas paraksta nosolītā Īpašuma pirkuma līgumu. Tā noteikumus un noslēgšanas kārtību nosaka atsavināšanas organizētājs saskaņā ar spēkā esošo LR normatīvo aktu prasībām.
  4. Visas izmaksas, kas saistītas ar pārdotā Īpašuma reģistrāciju uz pircēja vārda, sedz attiecīgās nekustamās mantas īpašumtiesību ieguvējs.

1. **Citi noteikumi**
   1. Pretendentiem, kuri vēlas pirkt atsavināmo Īpašumu par brīvu cenu, ir tiesības:
      1. saņemt informāciju saistībā ar atsavināšanu un tās rezultātiem;
      2. iesniegt atsavināšanas organizētājam sūdzību un tajā norādīto apstākļu pierādījumus par Komisijas pieņemtajiem lēmumiem un veiktajām darbībām, vai atklātajiem Noteikumu pārkāpumiem saistībā ar Īpašuma atsavināšanas norisi vai tās rezultātiem, bet ne vēlāk kā līdz nekustamās mantas atsavināšanas rezultātu apstiprināšanai.
   2. Ventspils novada pašvaldība, apstrādājot izsoles procesā iegūtos fizisko personu datus, ievēro Eiropas Parlamenta un Padomes 2016. gada 27. aprīļa Regulā 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un nacionālajos normatīvajos aktos par personas datu apstrādi noteiktās prasības.
   3. Pretendentu personas datu apstrādes tiesiskais pamats ir Vispārīgās datu aizsardzības regulas 6.panta pirmās daļas c) punkts: apstrāde ir vajadzīga, lai izpildītu uz pārzini attiecināmu juridisku pienākumu. Ventspils novada pašvaldība organizē mantas atsavināšanu, pārdodot mantu par brīvu cenu, atbilstoši Publiskas personas mantas atsavināšanas likumā noteiktai kārtībai.
   4. Par šajos Noteikumos un LR spēkā esošajos normatīvajos aktos neregulētiem jautājumiem lēmumus pieņem Ventspils novada domes pašvaldības dzīvojamo māju privatizācijas un mantas atsavināšanas komisija.

Domes priekšsēdētājs A.MUCENIEKS

**Noteikumu pielikums Nr.1**

"Nekustamā īpašuma “Svariņi”, Ziru pagastā, atsavināšanas, pārdodot par brīvu cenu,

noteikumi" (apstiprināti ar Ventspils novada domes priekšsēdētāja

2023. gada 26. jūnija rīkojumu Nr. 85 - p.)

Ventspils novada domes Pašvaldības dzīvojamo māju privatizācijas un mantas atsavināšanas komisijai

Skolas ielā 4, Ventspilī, LV-3601

**PIETEIKUMS**

**ATSAVINĀMĀS NEKUSTAMĀS MANTAS PIRKUMAM PAR BRĪVU CENU**

2023.gada „\_\_\_\_\_”.\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums/fiziskas personas vārds, uzvārds)

reģistrācijas numurs/personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskā/deklarētā dzīves vietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas konta rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(bankas nosaukums, kods, konta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iesniedz pieteikumu Ventspils novada pašvaldībai piederošās nekustamās mantas –

**“Svariņi”, kadastra numurs 98900010004, Ziru pag., Ventspils nov.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, kadastra apzīmējums, adrese)

pirkumam par brīvu cenu un ar šā pieteikuma iesniegšanu apliecinu, ka:

1. esmu iepazinies ar Īpašuma atsavināšanas, pārdodot par brīvu cenu, noteikumiem un to nosacījumi man ir saprotami;
2. sniegtās ziņas par pretendentu ir patiesas, precīzas un pareizas;
3. esmu informēts, ka iesniegtie fiziskās personas dati tiks apstrādāti ar mērķi administrēt atsavināšanas procesu. Personas dati tiks izmantoti tikai un vienīgi šajā punktā noteiktajam mērķim, ievērojot spēkā esošajos normatīvajos aktos noteiktās prasības šādu datu apstrādei un aizsardzībai, un tie netiks uzglabāti ilgāk, kā tas nepieciešams sākotnējam mērķim, vai spēkā esošajos normatīvajos aktos noteikto šādu datu glabāšanas termiņu. Personas datu pārzinis ir Ventspils novada pašvaldība. Personas datu aizsardzības speciālista kontaktinformācija: *datuaizsardziba@ventspilsnd.lv*.

Pieteikumam pievienoti (*atzīmēt ar* x*):*

* juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments;
* uzņēmuma (uzņēmējsabiedrības) vai komersanta reģistrācijas apliecības kopija;
* pilnvarojumu pārstāvēt fizisko personu apliecinošs dokuments.
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(citi dokumenti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts//juridiskās personas nosaukums, pārstāvja amats, vārds, uzvārds, paraksts)

**Noteikumu pielikums Nr.2**

"Nekustamā īpašuma “Svariņi”, Ziru pagastā, atsavināšanas, pārdodot par brīvu cenu,

noteikumi" (apstiprināti ar Ventspils novada domes priekšsēdētāja

2023. gada 26. jūnija rīkojumu Nr. 85 - p.)

Ventspils novada domes Pašvaldības dzīvojamo māju privatizācijas un mantas atsavināšanas komisijai

Skolas ielā 4, Ventspilī, LV-3601

**I Z Z I Ņ A**

**norēķinam par nekustamo mantu**

2023.gada „\_\_\_.”\_\_\_\_\_\_\_\_\_\_\_\_

Ventspils novada pašvaldības nekustamās mantas pircējs:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskās personas nosaukums, reģistrācijas nr./fiziskas personas vārds, uzvārds, personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023.gada „\_\_\_\_\_.”\_\_\_\_\_\_\_\_\_\_\_\_\_\_\_\_plkst.\_\_\_:\_\_\_ Ventspils novada pašvaldībā – Skolas ielā 4, Ventspilī, reģistrēts kā pašvaldībai piederošā un par brīvu cenu atsavināmā nekustamā īpašuma:

**“Svariņi”, Ziru pag., Ventspils nov.,**

**kadastra numurs 98900010004**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, kadastra numurs)

pircējs, kuram līdz 2023.gada „\_\_\_\_\_.”\_\_\_\_\_\_\_\_\_\_\_\_\_\_\_\_ jāiemaksā Ventspils novada pašvaldības (reģistrācijas Nr.90000052035) AS„Swedbank” (kods: HABALV22) kontā Nr.LV04HABA0551025783903,

**1600 EUR (viens tūkstotis seši simti *euro*)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa ar cipariem un vārdiem)

iesniedzot Ventspils novada domes Pašvaldības dzīvojamo māju privatizācijas un mantas atsavināšanas komisijai maksājumu apliecinošu dokumentu.

Ventspils novada domes Pašvaldības dzīvojamo māju privatizācijas un mantas atsavināšanas komisijas priekšsēdētājs –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /Aivars Mucenieks/

(paraksts)

z.v.